لکھمی چند

بابا لکھمی چند یا لکھمی داس (12 فروری 1497ء-9 اپریل 1555ء) گرو نانک سے چھوٹے بیٹے تھے۔

 ابتدائی زندگی 
بابا لکھمی چند کی ولادت 12 فروری 1497ء کو ماتا سلکھنی کے بطن سے سلطان پور لودھی موجودہ کپورتھلہ، پنجاب، بھارت میں ہوئی۔ بکرمی سمبت کے حساب سے ان کی ولادت 19 فالگن 1553 کو ہوئی۔ اپنے بڑے بھائی سری چند کے برخلاف لکھمی چند نے شادی کی اور ایک گھریلو زندگی بسر کی۔ پنجاب کا بیدی خاندان یہ دعوی کرتا ہے کہ وہ لکھمی چند کی اولادیں ہیں۔

 بیدی خاندان 
سکھ مت کی متون میں بیدی خاندان کا آبائی تعلق گرو نانک کے دوسرے بیٹے لکھمی چند سے بتایا جاتا ہے۔ لوگ انھیں احتراما بابا لکھمی چند مہاراج کہا کرتے تھے۔ سکھ روایات کے مطابق بابا لکھمی مہاراج شکار کے بہت زیادہ شوقین تھے اور انھوں نے جنگل کے اندر جا کر کئی خطرناک جانوروں کا شکار کیا تھا۔ لیکن بعد میں انھوں نے چھوٹے کا شکار کرنا بند کر دیا۔https://www.sikhiwiki.org/index.php/Baba_Lakhmi_Chand 

 بھائی کی نصیحت 
بابا سری چند مہاراج نے بڑے بھائی اور صوفی ہونے کے ناطے انھیں نصیحت کی کہ خدا کے دربار میں جب انصاف کا ترازو سب کے سامنے ہو گا اور نامہ اعمال تولا جائے گا تب انھیں جانوروں کے قتل کا حساب دینا ہوگا۔ بابا لکھمی چند اس نصیحت سے بہت دل برداشتہ ہوئے اور غصہ میں اپنی اہلیہ ماما دھنونتی اور اپنے نومولود بیٹے بابا دھرم چند کے پاس آئے اور ان دونوں کو گھوڑے پر سوار کراکر اپنے بھائی اور ان کے اہل خانہ سے ہمیشہ کے لیے جدا ہو گئے۔ انھیں نے بھائی سے بس اتنا کہا کہ وہ ‘سچ کنڈ‘ (سچائی کا گھر) جا رہے ہیں تاکہ اپنے تمام قتل کا حساب دے سکیں۔

 بابا دھرم چند 
ان کے بیٹے کا نام بابا دھرم چند تھا اور ان کی شادی بابا اتم دیوان چند اور بی بی لاجونتی کی بیٹی سے ہوئی۔ ان سے دو بیٹے پیدا ہوئے جن کے نام مانک چند اور مہر چند تھے۔
 وفات 
ان کا کرتارپور (نزد راوی) میں 13 بیساکھ 1612 (بکرمی سمبت) مطابق 9 اپریل 1555ء میں انتقال ہوا۔

 حوالہ جات 
 Kohli, Surindar Singh, ed., Janam`idkhi Bhai Bald. Chandigarh
 Vir Singh, Bhai cd., Purdtan Jannm Sdkhi. Amritsar, 1982
 Sant-okh Singh, Bhai, Sn Gur Pratdp Suraj Granth. AmriLsar, 1927-33
 Chhibbar, Kesar Singh, Kansdvalindmd Dasdn Pdfshdhidn Kd. Chandigarh, 1972
 Macanliffc, M.A., The Sikh Religion. Oxford, 1909
 Notes of Udasin Mahant Bikram Das

زمرہ:1555ء کی اموات
زمرہ:سولہویں صدی کی ہندوستانی شخصیات
زمرہ:سکھ گروؤں کے خاندان والے
زمرہ:تاریخ سکھ مت
زمرہ:پنجابی شخصیات
زمرہ:ضلع کپورتھلہ کی شخصیات